**Referat af bestyrelsesmøde den 11. maj 2020, kl.19.00, Havnehaven 57.**

**Til steder: Robert Melander(RM), Ole Nielsen(ON), HC Rasmussen(HC). Steen Skovby(SS),**

**Ole Petersen (OP), supplant Randi Petersen (RP).**

**DAGSORDEN:**

1. **Robert Melander, *formand for bestyrelsen.***
   1. *Info, administrator:*

Det er ikke gået helt godt med overførslen fra tidligere administrator til den nye. Dette bevirker bl.a., at andelsforeningens beboere også ved den kommende betaling af husleje selv skal overføre beløbet.

* 1. *Søen*.

Et ingeniørfirma, hyret af KISS-Development, undersøger nu forholdene omkring søen.

* 1. *Nedsættelse af udvalg.*

Der blev nedsat et udvalg, der skal gennemgå vedtægter og husorden. Udvalget består af RM, H.C. og administrator.

Der blev nedsat et udvalg, der skal se på de fire lejligheder, andelsboligforeningen har lejet ud. Udvalget består af RM, H.C., OP. og administrator.

* 1. *Kassekredit.*

DanskeBank har ikke bevilliget os en kassekredit.

* 1. *Strategiplan 3-5 år afventer buget for 2021 se bilag.* ***Lukket del af mødet.***

Referat beror hos formanden.

* 1. *Leje af computer til andelsboligforeningens sekretær.*

Det blev vedtaget, at der lejes en computer til ca. 300 kr. pr. mdr. til sekretær­stillingen.

* 1. *Ny revisor*.

På de seneste ekstraordinære generalforsamlinger blev bestyrelsen bemyndiget til at ansætte en ny revisor. På aftenens bestyrelsesmøde blev det besluttet, at skrive kontrakt med statsrevisorfirmaet CTM-Revision, Aarhus. Pris: 25.000 kr. pr. år.

1. **Ole Nielsen, *næstformand for bestyrelsen.***
   1. *Røgalarmer*

Røgalarmerne er kommet. P.g.a. situationen omkring corona ventes der med opsætningen.

1. **H. C. Rasmussen. *Planlægger***.
   1. *Liste over hvilke ting andelsboligforeningen betaler.*

Der blev nedsat et udvalg til at undersøge dette. Udvalget består af Ole N. og Steen.

* 1. *Hæk mod ny bebyggelse samt spærring*

Bestyrelsen arbejder videre med afspærringen ud mod den ny bebyggelse ved det grønne areal ved blok K. og indgangen ved blok E.

RM tager kontakt til formanden i Havnehaven I for at finde ud af en fælles forståelse.

* 1. *Fuger i badeværelser.*

Arbejdet med fuger i badeværelser fortsættes i januar 2021.

* 1. *Velkomstmappe.*

Fremover findes velkomstmappen på foreningens hjemmeside:

<https://www.havnehaven.dk/bestyrelsen/velkomstmappe.html>

Er der nogen, der ikke kan tilgå hjem­mesiden, kan de henvende sig til foreningens sekretær og få printet de sider ud, der særligt ønskes.

* 1. *Hastighedsproblemer.*

Det blev besluttet at anskaffe skilte med max. 15 km. til opsætning i november.

* 1. *Flisebelægning kontra afvandingsproblematik*

Bestyrelsen vil arbejde på at følge kommunens anvisning for afledning af regnvand. Dette betyder, at der fremover skal begrænsning på fliseareal i haverne. Endelig beslutning skal træffes på den årlige generalforsamling.

* 1. *Nye retningslinjer for opsætning af markiser*

Der vil blive udarbejdet nye regler for opsætning af markiser for lejlighederne i stueetagerne.

* 1. *Regler for reparationer af køretøjer og både på fællesarealer*

Bestyrelsen vil på årets generalforsamling stille forslag om opbevaring af og arbejde på køretøjer og både på fællesarealerne uden bestyrelsens tilladelse. Der bliver udarbejdet et regelsæt.

* 1. *Vintervedligeholdelse*

Det blev besluttet at indgå kontrakt med firmaet Snevagten. Der betales pr. gang 600 kr. for saltning, incl. salt; for rydning for sne og saltning, incl. salt, er prisen pr. gang: 900 kr.

* 1. *Plan for lægning af nyt tag og økonomi*

Alle tage bliver lavet i løbet af sommeren.

* 1. *Udsættelse af maling af søjler m.v. til næste år*

Udsættelsen skyldes den aktuelle økonomiske situation.

* 1. *Kommunikation i bestyrelsen ud fra devisen "det skal vi vide og det var ønskeligt at vide*" (LUKKET DEL AF MØDET)

Referat beror hos formanden.

* 1. *Fremadrettet- og langtidsplanlægning for vedligehold med mål og delmål*

Der blev nedsat et udvalg, som består af RM, H.C., SS, ON og OP, som arbejder med dette.

* 1. *Tips på foreningens hjemmeside*

Der vil via video på foreningens hjemmeside snart blive vist tips om mange praktiske ting i lejlighederne.

1. **Steen Skovby. *Områdeleder.***
2. *En drøftelse af hvad må blokkene/ blokformand lave af ændringer i fællesområdet*

Steen er bemyndiget til at afgøre forespørgsler. Det må dog ikke stride mod husorden og vedtægter, og det må ikke betyde omkostninger uden bestyrelsens godkendelse.

Steen indkalder til møde med blokformændene inden sommeren.

1. *Indkøb af algefjerner*

John køber algefjerner og olie.

1. **Ole Petersen, *referent.***
2. *En* *drøftelse af at søge Nordeafonden om legatportion til fremme af godt fællesskab i andelsboligforeningen.*

Bestyrelsens medlemmer indhenter priser på bl.a. opretning af petanque-banen, beplantning m.m. af det nye fælles hyggested ved blok K. og nyindretning af græsarealet ud for blok E.

OP indsender ansøgning.

1. *Velkomstbrochure.*

Bestyrelsen vedtog det udkast, som aktivitetsudvalget har udarbejdet til en ny, kort velkomstbrochure.

**6 Eventuelt**

1. Næste bestyrelsesmøde: Mandag den 8. juni kl. 19,00 hos RM
2. Kommende datoer for storskrald, som anbringes på den særlige plads ved blok H:

Onsdag den 20-05-2020

Onsdag den 17-06-2020

Onsdag den 15-07-2020

Med hensyn til sortering af affald se f.eks. Vordingborg Kommunes hjemmeside:

<https://vordingborg.dk/borger/miljoe-og-natur/affald-og-genbrug/saadan-sorterer-du>

eller læs i en brochure om emnet, der kan hentes på biblioteket.

**Alle beboere ønskes et fortsat smukt forår!**

Med venlig hilsen

Bestyrelsen.

Vordingborg, den 11. maj 2020

Ole Petersen (79)

Referent.